छारा में भारत केसरी दंगल 8 मार्च को
झज्जर | ग्रामपंचायत छारा की ओर से 8 मार्च को एकादशी के अवसर पर राजीव गांधी खेल स्टेडियम में कुश्ती दंगल का आयोजन किया जाएगा, जिसमें क्षेत्र के पहलवान अपना दमखम दिखाएंगे। डीसी रमेशचन्द्र बिढ़ान समारोह के मुख्य अतिथि होंगे। भारत सरकार के युवा कार्यक्रम एवं खेल अधिकारी दिलावर सिंह बतौर विशिष्ट अतिथि शिरकत करेंगे। सरपंच जितेन्द्र कुमार ने बताया कि प्रतियोगिताएं भारत केसरी, भारत कुमार, भारत अभिमन्यु तथा भारत गौरव पुरस्कारों के लिए आयोजित की जाएंगी। भारत केसरी के लिए पहला ईनाम एक लाख रुपए, भारत कुमार के लिए इक्यावन हजार रुपए, भारत अभिमन्यु के लिए इकतीस हजार रुपए तथा भारत गौरव के लिए ग्यारह हजार रुपए रखा गया है।
awa_Deva hin_Deva